b'\n_START_ARTICLE_\nJoachim Spremberg\n_START_PARAGRAPH_\nJoachim Spremberg (3. november 1908 - 1975) var en tysk roer og olympisk guldvinder, f\xc3\xb8dt i Berlin._NEWLINE_Spremberg var en del af den tyske firer med styrmand, der vandt guld ved OL 1932 i Los Angeles. B\xc3\xa5dens \xc3\xb8vrige bes\xc3\xa6tning var Hans Eller, Walter Meyer, Horst Hoeck og styrmand Carlheinz Neumann. Tyskerne sikrede sig guldmedaljen foran Italien og Polen, der fik henholdsvis s\xc3\xb8lv og bronze. Det var hans eneste OL-deltagelse.'